Naweek Nadink 82: Daar is stilte in die oog van ’n tornado - Deel 1 | Klipkouers
Naweek Nadink 82: Daar is stilte in die oog van ’n tornado – Deel 1
Ek gaan weekliks my ervarings as gesoute buitelander wat hom weer ná 14 jaar (vrywilliglik) terug in Suid-Afrika bevind, deel.
In sekere industrieë vind ek diensvlakke in Suid-Afrika nog wêreldklas, soos met my vlug na Kaapstad met FlySafair, vele restaurante met Capital Craft as een van ons gunsteling eet- en drinkplekke, karverkopers soos Leon’s Motors wat ongelooflik was, ensovoorts. Maar ongelukkig is baie besighede eersteklas-pateties. Ek dink onmiddellik aan die vele eiedomsagente waarmee ek probeer werk het, met hul onvindbare diensvlakke. Laat my dink aan ’n hondefluitjie… hy lyk soos ’n fluitjie en word geblaas soos ’n fluitjie, maar jy hoor egter niks nie.
Aula Properties is so ’n hondefluitjie. My skrywe en podsend is mos juis besigheidsgefokus, so kom ek gebruik Aula (en twee ander besighede wat dieselfde gedoen het) se besigheidsfoute as voorbeeld van wat ’n mens nooit in besigheid moet doen nie. Nooit nie.
Enige kontrakteur wat jy aanstel om namens jou ’n funksie te verrig, verteenwoordig jou en is ’n verlenging van jou besigheid en handelsmerk. ’n Kliënt onderskei nooit tussen ’n besigheid waarmee hulle besigheid doen en dié se kontrakteur nie. Daarom moet jy nooit jou kontrakteur blameer wanneer hulle aanjaag nie, maar blameer wel jouself en vra eerder onmiddellik om verskoning. Jy het mos immers die beste kontrakteur aangestel?
Kies jou kontrakteurs baie versigtig en raak vinnig ontslae van swakkes: Hulle kan jou besigheid maak of breek. En belangriker; moet nooit jouself op die skouer klop vir ’n eersteklasvertoning as vuurvegter nie. Daar is nie veronderstel om ’n vuur te wees in die eerste plek nie.
Gelukkig kan ek met ’n blye hart getuig dat ons tot dusver baie meer goeie ervarings as slegtes gehad het. En man, dis net so lekker om weer tussen ons mense te kan wees en beweeg. Ten spyte van ons almal se imperfeksies is dit ’n groot voorreg om elke dag Afrikaans te kan praat en hoor (my kinders moet nou pasop wat hulle sê, want mense verstaan!).
Volgende week gaan ek bietjie uitbrei oor die vryheid wat ons hier ervaar en wat vryheid in die buiteland beteken.
Lekker week en onthou: Aanhouer wen!
Kom luister bietjie:
Klipkouers-podsend is die eerste Afrikaanse program op CliffCentral
Sluit aan by die Klipkouers Kampioene
Dankie en welkom!
Naweek Nadink 84: Watter getuigskrif lees ander van ons gedrag?
Episode 85: Mia Kruger
Vrouemaand Episode 1: Chimae Goncalves
Episode 84: Jacques Basson
Episode 83: Nelius Dannhauser
Episode 82: Bouwer Bosch
Episode 81: Dr Jacques Faul
Episode 80: Jaco Gerrits
Episode 79: Willim Welsyn
Episode 78: Deonne le Roux
previous post: Naweek Nadink 81: Die Klipkouers wiele is weer aan die rol!
next post: Daar is stilte in die oog van ’n tornado – Deel 2
© Copyright KlipKouers - All Rights Reserved
In Klipkouerwêreld is onmoontlik maklik. Hier pak ons die bul by die horings en voeg waarde toe aan almal met wie ons in aanraking kom.
Klipkouers Potgooi is gestig om jou te help om jou aspirasies te realiseer ten einde waarde toe te voeg.
Dalk weet jy nie waar om te begin of hoe om vorentoe te beweeg nie. Dit is waar Klipkouers jou 'n hupstoot gaan gee om die wiel aan die rol te sit.
Elke week gesels ek, Jacques Basson, met suksesvolle Afrikaner entrepreneurs en impakmakers wêreldwyd en vra ek hulle dieselfde vrae – alles vrae om jou te help om jou besigheid of omstandighede te verbeter.